als_Latn dik_Latn sag_Latn
Kina në luftën e monedhave?
Bankat qendrore mund të përshkallëzojnë dhe të infektojnë edhe vende të tjera me rrezikun deflacionist duke ndjekur politika lehtësuese monetare apo duke zhvlerësuar monedhat e tyre, por rreziku më i madh qëndron të Kina.
Nëse ekonomia e dytë më e madhe në Botë do të hyjë në fushëbetejë, duke zhvlerësuar yuanin, atëherë inflacioni i dobët do të eksportohej edhe në pjesën tjetër të globit, duke i hapur rrugën kështu një efekti zinxhir. Gjatë vitit aktual, 24 banka qendroe në mbarë globin kanë ndërmarrë politika lehtësuese monetare duke shtuar presionin deflacionist. Në muajin Shkurt, Banka Qendore e Kinës uli normat e interesit me 25 pikë bazë.
Tani për tani, autoritetet kineze vazhdojnë ta mbajnë të kontrolluar në nivele të stabilizuara monedhën vendase. Ky menaxhim i situatës, ka sjellë që yani kinez të zhvlerësohet prej vetëm 0.9% kundrejt dollarit amerikan, në një kohë që të gjitha valutat e tjera janë zhytur në zhvlerësim. Por, zhvlerësimi me më shumë se 12% i monedhës së përbashkët europiane kundrejt dollarit amerikan gjatë këtij viti, mund të rrisë edhe më shumë presionin mbi Kinën për të zhvlerësuar edhe ajo monedhën e saj.
Diçka e tillë do të ishte një sinjal i qartë se Kina po i hyn luftës së monedhave. Duke qënë se valutat e dy partnerëve të saj kryesor tregtar, ato të Eurozonës dhe të Japonisë, janë mjaft të dobëta, edhe Kina mund të tundohet të ndjekë ato- paraljmërojnë analistët. Të dyja këto moendha janë zhvlerësuar bindshëm për shkak të lehtësimit sasior në shkallë të gjerë të aplikuar nga bankat qendrore respektive.
Nga ana tjetër, nëse rritja e dobët e prodhimit të brendshëm bruto në vend do të çojë në një rritje të papunësisë, atëherë me shumë gjasa Banka Qendrore Kineze do të lejonte zhvlerësimin e monedhës së saj. Nëse të gjithë të tjerët janë duke provokuar dobësimin e monedhave të tjera dhe Kina nuk e bën, atëherë ajo do të përfundoje me një monedhë të fortë e cila minon konkurrueshmërinë”-shprehen analistët.
als_Latn als_Latn als_Latn als_Latn als_Latn als_Latn